કેન્ડીઃ આવતી કાલે અહીંના પલ્લેકલ આંતરરાષ્ટ્રીય સ્ટેડિયમમાં શ્રીલંકા સામેની બીજી વન ડે મેચ શરૂ થાય એ પહેલાં કોઈ રાષ્ટ્રગીત નહીં ગવાય. પાંચ વન ડે શ્રેણીની બાકીની ચાર પૈકી એકેય મેચમાં રાષ્ટ્રગીત ગાવામાં નહીં આવે એવી જાણકારી શ્રીલંકા ક્રિકેટ બોર્ડના અધિકારી દિનેશ રત્નસિંઘમે આવી છે. તેમણે જણાવ્યું કે અમે ભારત સામેની શ્રેણી શરૂ થયા પહેલાં જ નક્કી કર્યું હતું કે આ પ્રવાસમાં રમાનારી જુદા જુદા ફોર્મેટની કોઈ એક જ મેચમાં રાષ્ટ્રગીત ગાવું.